قیبریس پروبلمینه حل یولو تاپماق اوچون سوئیس‌ین مونت پلرین قصبه‌سینده ائدیلن مذاکیره‌لرده، آچیق و بللی بیر آددیم آتیلامادی و پروسس تیخانما نقطه‌سینه گلدی.
بیرلشمیش میللت‌لر تشکیلاتی‌نین باش کاتیبی‌نین قیبریس اؤزل موشاویری اسپن بارت اید ایله قوزئی قیبریس تورک جمهوریتی‌نین پرزیدنتی مصطفی آکینجی و روم لیدر نیکوس آناستاسیادیس، بیر هفته آرا‌دان سونرا سوئد‌ده یئنی‌دن بیر آرایا گلدی.
مذاکیره‌لرده، تورپاق و نقشه موضوعسو ایله دیگر معیارلار دانیشیلمادی.
طرف‌لر، یونانیستان باش ناظیری آلکسیس چیپراسین ضمانت‌لر موضوعسوندا ائتدیگی آچیقلامانین حل اولونماسی اوچون گئجه گئج ساعت‌لره قدر دانیشیق‌لار ائتدی.
مذاکیره‌لرده سون مرحله‌یه کئچیلمه‌سی اوچون تورکیه، یونانیستان و اینگیلتره‌دن عبارت قارانتور اؤلکه‌لرین ده قاتیلاجاغی احتیمالی بئش‌لی کونفرانسا باغلی قیبریس روم قروبو و یونان طرفی‌نین دقیق بیر موضع قویاماماسی مدتی تیخانما نقطه‌سینه گتیردی.
معیارلار اوزرینده راضیلاشمانین تامین ائدیلمه‌سی وضعیتینده، تورپاق معیارلاری‌نین نقشه اوزرینده چالیشیلماسینا و بئش‌لی کونفرانسین تاریخی‌نین مبللی ائدیلمه‌سینه عینی واختدا کئچیله‌جک.
بئش‌لی کونفرانس تاریخی‌نین کسینلشممسی وضعیتینده ایسه بیرلشمیش میللتلر تشکیلاتی طرفین‌دن لیدرلره یازی‌لی اولا‌راق اؤتورولن راضیلاشما پوزولا‌جاق و پروسس ایلرلیه‌میه‌جک.
